b'\n_START_ARTICLE_\nSonja Kump\n_START_SECTION_\n\xc5\xbdivljenjepis\n_START_PARAGRAPH_\nLeta 1993 je doktorirala na Filozofski fakulteti v Ljubljani s temo: Ideologije akademske populacije in polo\xc5\xbeaj akademskega aparata. V svojem raziskovalnem delu se ukvarja s \xc5\xa1tevilnimi vidiki problematike visokega \xc5\xa1olstva (dostopnost visoko\xc5\xa1olskega \xc5\xa1tudija, izobra\xc5\xbeevalne in profesionalne kariere, disciplinirane kulture, mednarodna mobilnost \xc5\xa1tudentov in profesorjev, izobra\xc5\xbeevanje odraslih, preverjanje kvalitete visokega \xc5\xa1olstva). Sodelovala je v ve\xc4\x8d mednarodnih projektih in objavila publikacijo Dostop do visokega \xc5\xa1olstva (Lj, 1990) in ve\xc4\x8d \xc4\x8dlankov v doma\xc4\x8dih in tujih revijah ter publikacijah._NEWLINE_Dolga leta je bila raziskovalka na Centru za razvoj univerze v Ljubljani, sedaj pa je_NEWLINE_redna profesorica za podro\xc4\x8dje primerjalne andragogike in sociologije izobra\xc5\xbeevanja na Oddelku za pedagogiko in andragogiko na Filozofski fakulteti ter vi\xc5\xa1ja znanstvena sodelavka na Fakulteti za dru\xc5\xbebene vede Univerze v Ljubljani. Njen raziskovalni interes je osredoto\xc4\x8den na podro\xc4\x8dje izobra\xc5\xbeevanja odraslih in vse\xc5\xbeivljenjskega u\xc4\x8denja, sociologije visokega \xc5\xa1olstva in evalvacije raziskovanja ter visokega \xc5\xa1olstva._NEWLINE_Bila je predsednica Strokovnega sveta Republike Slovenije za izobra\xc5\xbeevanje odraslih.'